Norfuk Ailen
Norfuk Ailen esa ailen i' t' Pesifik Oshen. Ofisholi a' Teritrii a' Norfuk Ailen, es ner Ostrielya, Nyuu Ziilan an Nyuu Kaledonya, a' es 34 km2 airea. A' ailen es iist o' Ewan's He-ed in Ostrielya. Teda, mani a' dem Norfuk Ailenas descend f' dem myuutinias o' HMS Baunti. Dis es b'cause dem Pitkernas setl'd t' ailen wen Pitkern Ailen b'kam tuu smaal f' t' enkriisin' popyulayshun.

Jiiografii 
Norfuk Ailen es i' t' Tasman Sii, paat a' sowth Pesifik Oshen. A' ailen es iist o' Ostrielya en north o' Nyuu Ziilan.

Dems n' laik a' riveh o' Norfuk, a' 32 km o' koestliin. A' koestliin es mainlii em klif a' presipis. Maun Biets (319m) es t' haies point a' t' ailen, an es neya Maun Pitt (318m). Norfuk Ailen teritrii enkluud tu letl ailens; Felep ailen en Nepeyan ailen.

Kingston es t' ofishol kapitel, but Ban Pain es t' mien toen an de facto kapitel a' t' Ailen.

Histrei 
Norfuk Ailen setl'd iyas en iyas agoe b' dem salan from Nyuu Ziilan abaut 1300–1400 CE. Dem salan laas sam jenereshien on a' ailen.

T' fas Urupean to lan orn a' ailen was Kaptaan James Cook in 1774. Hii giiw a' niem Norf'k Ailen, afta a Dachess a' Norf'k.

Afta a' Fas Fliit setl'd a' Port Jakson, Lieutenant Philip Gidley King got to Norfuk on t' 6th o' Maach, 1788. Dis konwikt setlment laas entil 1814. A' fas setlment s' cos a' Royal Naewi want a' moo-oo from t' ailen. A setlment duu laas lorng, cos a' moo-oo no gude f' shep.

A' sekan konwikt setlment laas from 1825 t' 1855 iyas. Dieh setlment s' piinl setlment en em kondishans orn a ailen kaaduu. Em komandant s' behd. A' sekan setlment s' end en 1855 cos a' Yuunaited Kingd'm s' end transportieshan.

Norfuk Ailen s' setld bai em Pitkernas o' Juun 6, 1856. Dem Pitkernas s' desend from a' myuutenias o' HMS Baunti. I' 1914 iya, a' ailen se enkluud i' Ostrielya esa ekstirnal teritrii.

Sii tuu 

Norfuk Ailen Aeyaport
 Norfuk flag
 Norfuk histrei
 Norfuk kulchur
 Norfuk Tal'

Pesifik Oshen
Norfuk Ailen
Ailens a' Norfuk Ailen